BG Официален вестник на Европейския съюз 3

42006X1227(06)



ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

Правило № 83 на Икономическата комисия за Европа на Организацията на обединените нации (ИКЕ на ООН) — единни разпоредби относно одобряването на превозни средства с оглед на емисиите на замърсители съгласно изискванията към горивото за двигателите

Редакция 3

Включва всички валидни текстове, до:

Включва всички валидни текстове, до серията изменения 05 – Дата на влизане в сила: 29 март 2001 г.

Допълнение 1 към серията изменения 05 – Дата на влизане в сила: 12 септември 2001 г.

Допълнение 2 към серия изменения 05 – Дата на влизане в сила: 21 февруари 2002 г.

Поправка 1 към серията изменения 05, в зависимост от Съобщение от депозитара C.N.111.2002.TREATIES-1 от дата 8 февруари 2002 г.

Поправка 2 към серията изменения 05, в зависимост от Съобщение от депозитара C.N.883.2003.TREATIES-1 от дата 2 септември 2003 г.

Допълнение 3 към серията изменения 05 – Дата на влизане в сила: 27 февруари 2004 г.

Допълнение 4 към серията изменения 05 – Дата на влизане в сила: 12 август 2004 г.

Поправка 3 към серията изменения 05, в зависимост от Съобщение от депозитара C.N.1038.2004.TREATIES-1 от дата 4 октомври 2004 г.

Допълнение 5 към серията изменения 05 – Дата на влизане в сила: 4 април 2005 г.

1. ОБХВАТ

Настоящото правило се прилага по отношение на (1):

1.1.1. Емисиите от отработили газове при нормална и ниска температура на околната среда, емисиите от изпаряване, емисиите на картерните газове, дълготрайността на устройствата за намаляване на замърсяването и системите за бордова диагностика (СБД) на моторните превозни средства, оборудвани с двигатели с принудително запалване (П.З), които имат поне 4 колела.

1.1.2. Емисиите от отработили газове, дълготрайността на устройствата за намаляване на замърсяването и СБД на превозните средства от категории M1 и N1, оборудвани с двигатели с компресионно запалване (К.З.), които имат поне 4 колела и максимална маса непревишаваща 3 500 kg.

1.1.3. Емисиите от отработили газове при нормална и ниска температура на околната среда, емисиите от изпарения, емисиите на картерните газове, дълготрайността на устройствата за намаляване на замърсяването и системите за бордова диагностика (СБД) на хибридни превозни средства, задвижвани с електроенергия (HEV), оборудвани с двигатели с принудително запалване (ПЗ), които имат поне четири колела.

1.1.4. Емисиите от отработили газове, дълготрайността на устройствата за намаляване на замърсяването и системите за бордова диагностика (СБД) на хибридни превозни средства, задвижвани с електроенергия (HEV) от категории M1 и N1, оборудвани с двигатели с компресионно запалване (К.З.), които имат поне четири колела и максимална маса непревишаваща 3 500 kg.

1.1.5. Той не се прилага по отношение на:

— превозни средства с максимална маса непревишаваща 400 kg и превозни средства с максимална проектна скорост по-малка от 50 km/h;

— превозни средства, чиято маса, в готовност за движение, не превишава 400 kg, ако са предназначени за превоз на пътници или 550 kg, ако са предназначени за превоз на стоки и при които максималната мощност на двигателя не превишава 15 kW.

1.1.6. По искане на производителя, одобряването на типа съгласно настоящото правило може да бъде разширено за превозни средства от категории M1 и N1, оборудвани с двигатели с компресионно запалване, чиито тип вече е бил одобрен, върху превозни средства от категории M2 и N2 с референтна маса непревишаваща 2 840 kg и отговарящи на условията от параграф 7 (разширяване на одобрението).

1.1.7. Превозните средства от категория N1, оборудвани с двигатели с компресионно запалване или оборудвани с двигатели с принудително запалване, работещи на NG (природен газ) или LPG (втечнен нефтен газ), не са обект на настоящото правило, при условие че са преминали одобрение на типа съгласно Правило № 49, както е променено с последната поредица от изменения.

1.2. Настоящото правило не се прилага по отношение на превозни средства, оборудвани с двигатели с принудително запалване, работещи на NG или LPG, използвани за задвижване на моторни превозни средства от категория M1 с максимална маса над 3 500 kg, M2, M3, N2 и N3, по отношение на които се прилага Правило № 49.

2. ОПРЕДЕЛЕНИЯ

По смисъла на настоящото правило:

„Тип превозно средство“ означава категория превозни средства със силово задвижване, които не се различават в такива съществени отношения, като:

2.1.1. еквивалентната инерционна маса, определена по отношение на референтната маса, както е определено в приложение 4, параграф 5.1 и

2.1.2. характеристиките на двигателя и превозното средство, както са определени в приложение 1;

„Референтна маса“ означава „масата в готовност за движение“ на превозното средство, завишена с уеднаквена стойност от 100 kg за изпитванията в съответствие с приложения 4 и 8,

2.2.1. „Маса в готовност за движение“ означава масата на превозното средство в изправност, без водач, пътници или товар, като резервоарът за гориво е зареден на 90 процента и обичайният набор принадлежности се намира на борда, когато е приложимо;

2.3. „Максимална маса“ означава технически допустимата максимална маса, обявена от производителя на превозното средство (тази маса може да бъде по-висока от максималната маса, одобрена от националната администрация)

2.4. „Газови замърсители“ са емисиите в отработилите газове на въглероден оксид, оксиди на азота, изразени чрез еквивалентен азотен диоксид (NO2) и въглеводороди, като се приемат съотношения от:

— С1Н1,85 при бензина,

— С1Н1,86 при дизеловото гориво,

— С1Н2,525 при LPG,

— С1Н4 при NG.

2.5. „Частици (фини прахови частици)“ са компонентите в отработилите газове, които се отделят от разредените отработили газове при максимална температура от 352 К (52 °С) чрез филтрите, описани в приложение 4;

2.6. „Емисии от отработили газове“ означава:

— при двигателите с принудително запалване (П.З), емисиите на газови замърсители;

— при двигателите с компресионно запалване (К.З.), емисиите на газови и прахообразни замърсители;

„Емисии на горивни изпарения“ означава парите от въглеводороди, излизащи от горивната система на моторно превозно средство, различни от тези от емисиите от отработили газове;

2.7.1. „Загуби от „дишането“ на резервоара“ са емисиите въглеводороди, причинени от температурните изменения в резервоара за гориво (като се приеме съотношение от С1Н2,33).

2.7.2. „Загуби от горещи изпарения“ са емисиите на въглеводороди, които изтичат от горивната система на неподвижно превозно средство след период на движение (като се приеме съотношение от С1Н2,30).

2.8. „Картер на двигател“ са пространствата вътрешните или външните на двигателя, които са свързани с маслената вана посредством вътрешни или външни тръбопроводи, през които да излизат газовете и парите;

2.9. „Устройство за стартиране на студен двигател“ е устройството, което временно обогатява горивовъздушната смес за двигателя, и подпомага стартирането му;

2.10. „Помощно устройство за стартиране“ е устройство, което подпомага стартирането на двигателя без обогатяване на горивовъздушната смес на двигателя, като подгряващи свещи, изменения в момента на впръскването и др;

„Обем на двигателя“ е:

2.11.1. За двигателите с възвратно постъпателно движение на буталата, номиналния работен обем на двигателя;

2.11.2. За роторно-бутални двигатели (тип Ванкел), удвоеният номинален ходов обем на горивната камера на едно бутало;

2.12. „Устройства за намаляване на замърсяването“ са частите от превозното средство, които намаляват и/или ограничават емисиите отработили газове и изпарения.

2.13. „СБД“ означава система за бордова диагностика за намаляване на емисиите, която има способност да идентифицира възможните неизправности чрез кодове за неизправности, съхранени в паметта на компютър.

2.14. „Изпитване при експлоатация“ означава изпитването и оценката на съответствието, проведено съгласно параграф 8.2.1. от настоящото правило;

2.15. „Правилно поддържано и използвано“ означава, че за да се подложи едно превозно средство на изпитване, то трябва да отговаря на критериите за приемане на дадено превозно средство, посочени в параграф 2 от допълнение 3 към настоящото правило;

„Измервателно-коригиращо устройство“ означава всеки елемент от конструкцията, който реагира на температура, скорост на превозното средство, обороти на двигателя, предавателния механизъм, вакуум в колектора или някой друг параметър, с цел активиране, промяна, забавяне или спиране работата на която и да е част от системата за намаляване на емисиите, с което се намалява ефективността на системата за намаляване на емисиите при условия, които реално могат да настъпят при нормална експлоатация и ползване на превозното средство. Такъв елемент от конструкцията не се смята за блокиращо устройство, ако:

2.16.1. Необходимостта от устройството е оправдана от гледна точка на защитата на двигателя срещу неизправност или инцидент и за безопасната експлоатация на превозното средство, или

2.16.2. Устройството не функционира извън изискванията за стартиране на двигателя, или

2.16.3. Условията по същество са включени в процедурите за изпитване от тип I или тип VI.

2.17. „Фамилия превозни средства“ означава група от типове превозни средства, идентифицирани чрез базово превозно средство по смисъла на приложение 12;

2.18. „Гориво, използвано от двигателя“ означава типът гориво, обичайно използван от двигателя:

— бензин,

— LPG (втечнен нефтен газ),

— NG (природен газ),

— или бензин, или LPG,

— или бензин, или NG,

— дизелово гориво;

„Одобряване на превозно средство“ означава одобряване на типа превозно средство по отношение ограниченията от следните условия (2):

2.19.1. Ограничения за eмисиите от отработили газове от превозното средство, емисиите на горивни изпарения, емисиите на картерните газове, дълготрайност на устройствата за намаляване замърсяването, емисиите замърсители при стартиране на студен двигател и бордова диагностика при превозните средства, работещи с безоловен бензин или които могат да се зареждат или с безоловен бензин и LPG, или с NG (Одобрение „Б“);

2.19.2. Ограничения за емисиите на газови и прахообразни замърсители, дълготрайност на устройствата за намаляване замърсяването и бордова диагностика при превозните средства, работещи с дизелово гориво (Одобрение „В“);

2.19.3. Ограничения за емисиите на газови замърсители от двигателя, емисиите на картерните газове, дълготрайност на устройствата за намаляване замърсяването, емисиите замърсители при стартиране на студен двигател и бордова диагностика при превозните средства, работещи с LPG или NG (Одобрение „Г“);

2.20. „Периодично възстановявана система“ означава устройство против замърсяване (напр. каталитичен конвертор, уловител на частици), което се нуждае от процес на периодично възстановяване след по-малко от 4 000 km нормална експлоатация на превозното средство. През циклите, когато се провежда възстановяване, стандартите за емисиите могат да бъдат превишени. Ако възстановяването на устройство против замърсяване се прави поне веднъж при изпитване тип I и то вече е било възстановено поне веднъж през цикъла на подготовка на превозното средство, то ще се разглежда като постоянно възстановявана система, за която не се изисква специална процедура на изпитване. Приложение 13 не се отнася за постоянно възстановяваните системи.

По искане на производителя, процедурата за изпитване, процедурата по изпитване, която е конкретно предназначена за периодично възстановяваните системи, няма да важи за възстановявано устройство, ако производителят представи данни на органа по одобряване на типа, че през време на циклите, при които се прави възстановяване, емисиите остават по-ниски от стандартите, записани в параграф 5.3.1.4, приложени за съответната категория превозно средство със съгласието на техническата служба.

2.21. „Хибридни превозни средства (ХПС)“

2.21.1. Общо определение за хибридни превозни средства (ХПС):

„Хибридно превозно средство (ХПС)“ означава превозно средство с поне два различни преобразувателя на енергия и поне две различни системи за съхранение на енергия (на превозното средство), с цел задвижване на превозното средство.

2.21.2. Определение за хибридни превозни средства, задвижвани с електроенергия (HEV):

„Xибридни превозни средства, задвижвани с електроенергия (HEV)“ означава превозно средство което, за механичното си задвижване, черпи енергия и от двата посочени източника върху превозното средство на съхранявано електричество/енергия:

— гориво, което се консумира,

— устройство за съхранение на електричество/енергия (напр.: акумулатор, кондензатор, маховик/генератор и др.).

2.22. „Едногоривно превозно средство“ означава превозно средство, което е проектирано основно за постоянна работа с LPG или NG, но може също да има и аварийна бензинова система само за пускане в експлоатация, при което резервоарът за бензин не побира повече от 15 литра бензин;

2.23. „Двугоривно превозно средство“ означава превозно средство, което може да работи част от времето с бензин и също така част от времето с LPG или NG.

3. ЗАЯВЛЕНИЕ ЗА ОДОБРЯВАНЕ

Заявлението за одобряване на тип превозно средство по отношение на емисиите от отработили газове, емисиите на картерните газове, емисиите на изпарения и устойчивостта на остаряване на устройствата за намаляване замърсяването, както и на неговата система за бордова диагностика (БД) се подава от производителя на превозното средство или от негов пълномощник.

Ако заявлението се отнася за система за бордова диагностика (БД), то следва да се придружава от допълнителната информация, изискваща се съгласно параграф 4.2.11.2.7 от приложение 1, заедно с:

Декларация от производителя относно:

3.1.1.1.1. В случая на превозни средства, оборудвани с двигатели с принудително запалване, процента неуспешни запалвания от общия брой опити за запалване, които биха довели до емисии по-големи от ограниченията, посочени в параграф 3.3.2 от приложение 11, ако такъв процент неуспешни запалвания е бил налице от началото на изпитването тип I, както е описано в параграф 5.3.1 от приложение 4.

3.1.1.1.2. В случая на превозни средства, оборудвани с двигатели с принудително запалване, процента неуспешни запалвания от общия брой опити за запалване, които биха довели до прегряване на катализатор или катализатори за отработилите газове, преди да причинят необратими повреди;

3.1.1.2. Подробна писмена информация, която описва в пълен обем функционалните експлоатационни характеристики на системата за БД, включително изброяване на всички имащи отношение части на системата на превозното средство за намаляване на емисиите, т.е. датчици, изпълнителни устройства и части, които се наблюдават от системата за БД;

3.1.1.3. Описание на индикатора за повреди (ИН), използван от системата за БД за сигнализиране на появата на неизправност на водача на превозното средство;

Копия от други одобрения на типа, заедно със съответните данни, които да позволят подновяване на одобренията;

3.1.1.4. Ако е приложимо, данните за фамилията превозни средства, както е упоменато в приложение 11, допълнение 2.

3.1.2. При изпитванията, описани в параграф 3 от приложение 11 превозно средство, което е представително за типа превозно средство или фамилията превозни средства, оборудвано със системата за БД, се представя в техническата служба, която е натоварена с изпитването за одобряване на типа. Ако техническата служба определи, че представеното превозно средство не е напълно представително за типа превозно средство или фамилията превозни средства, описани в приложение 11, параграф 2, за изпитването съгласно параграф 3 на приложение 11 се представя друго и, при необходимост допълнително превозно средство.

Образец на информационния документ, отнасящ се за емисиите от отработили газове, емисиите на изпарения, устойчивостта и за системата за бордова диагностика (СБД), е показан в приложение 1. Информацията, упомената съгласно параграф 4.2.11.2.7.6 от приложение 1 следва да бъде включена в приложение 1 „БД – ИНФОРМАЦИЯ, ИМАЩА ОТНОШЕНИЕ“ към съобщението за одобряване на типа, показано в приложение 2.

3.2.1. Когато е целесъобразно се представят копия от други одобрения на типа, заедно със съответните данни, които да позволят подновяване на одобренията и установяване на факторите, водещи до влошаване.

3.3. За изпитванията, описани в параграф 5 от настоящото правило, превозно средство, което е представително за типа превозно средство, който трябва да бъде одобрен, се представя в техническата служба, която е натоварена с изпитванията за одобряване на типа.

4. ОДОБРЯВАНЕ

4.1. Ако типът превозно средство, представен за одобрение след настоящото изменение, отговаря на изискванията на параграф 5 по-долу, одобрението на този тип превозно средство се издава.

4.2. За всеки одобрен тип се издава номер на одобрението.

Първите му две цифри посочват поредицата изменения, съгласно които е издадено одобрението. Една и съща договаряща страна няма право да определя един и същи номер и за друг тип превозно средство.

Известието за одобряване, продължаване валидността или отказ да бъде одобрен тип превозно средство съгласно настоящото правило се съобщава на страните по Споразумението, които прилагат настоящото правило посредством формуляр, който съответства на образеца от приложение 2 към настоящото правило.

4.3.1. В случаи на изменение на настоящия текст, например ако бъдат определени нови стойности на лимитите, страните по Споразумението се уведомяват кои вече одобрени типове превозни средства отговарят на новите разпоредби

На видно и леснодостъпно място, определено на формата за одобрение, се полага, върху всяко превозно средство, отговарящо на тип превозно средство, одобрен съгласно настоящото правило, международна маркировка за одобрение, състояща се от:

4.4.1. Окръжност около буква „Е“, последвана от отличителния номер на държавата, издала одобрението (3);

4.4.2. Номера на настоящото правило, последван от буквата „R“, тире и номера на одобрението вдясно от окръжността, описана в параграф 4.4.1.

4.4.3. Обаче, маркировката за одобряване следва да съдържа и още една буква след буквата „R“, целта на която е да разграничи стойностите за ограниченията на емисиите, за които е издадено одобрението. За одобренията, издадени с посочване на съответствие с лимитите за изпитванията от тип I, описани в ред „А“ от таблицата в параграф 5.3.1.4.1 от настоящото правило, буквата „R“ трябва да бъде последвана от римска цифра „I“. За одобренията, издадени с посочване на съответствие с лимитите за изпитванията от тип I, описани в ред „Б“ от таблицата в параграф 5.3.1.4.1 от настоящото правило, буквата „R“ трябва да бъде последвана от римска цифра „II“.

4.5. Ако превозно средство отговаря на одобрен тип превозно средство съгласно един или повече други правила, приложени към Споразумението, в държавата, издала одобрение съгласно настоящото правило символът, определен в параграф 4.4.1 не е необходимо да се повтаря; в такъв случай, правилото и номерата на одобренията и допълнителните символи на всички правила, според които е издадено одобрението в държавата, издала го съгласно настоящото правило, се поставят във вертикални колони вдясно от символа, определен в параграф 4.4.1.

4.6. Маркировката за одобрение следва да бъде ясно четлива и неизличима.

4.7. Маркировката за одобрение следва да се поставя близо до или на табелата с данните на превозното средство.

4.8. В приложение 3 към настоящото правило се дават примери за местоположението на маркировката за одобрение.

5. СПЕЦИФИКАЦИИ И ИЗПИТВАНИЯ

Бележка: Като алтернатива на изискванията на настоящия параграф, производителите на превозни средства, чието годишно производство в цял свят е по-малко от 10 000 броя, имат право да получат одобрение на базата на съответните технически изисквания, определени в: Кодекса с правила на Калифорния, глава 13, параграфи 1960.1(f)(2) или (g)(1) и (g)(2), 1960.1(р), приложими към превозните средства от моделни години 1996 и следващите, 1968.1, 1976 и 1975, приложими към лекотоварните превозни средства от моделни години 1995 и следващите (Кодексът с правила на Калифорния се публикува от Barclays Publishing).

5.1. Общи положения

5.1.1. Компонентите, които могат да повлияят на изпускането на замърсители следва да бъдат проектирани, изработени и сглобени така че да позволят на превозното средство, при нормална употреба, въпреки вибрациите, на които могат да бъдат подложени, да отговарят на разпоредбите на настоящото правило.

Техническите мерки, приложени от производителя следва да са такива, че да осигуряват че в съответствие с разпоредбите на настоящото правило, емисиите на отработили газове и изпарения ефективно се ограничават през нормалния експлоатационен живот на превозното средство при нормални условия на употреба. Това включва сигурността на маркучите и техните сглобки и свързвания, използвани в системите за намаляване на емисиите, които ще се изграждат така че да отговарят на първоначалния замисъл по проекта. По отношение емисиите на отработили газове тези разпоредби се смятат за изпълнени, ако са спазени разпоредбите на параграфи 5.3.1.4 и 8.2.3.1 съответно. По отношение емисиите на изпарения тези разпоредби се смятат за изпълнени, ако са спазени разпоредбите на параграфи 5.3.1.4 и 8.2.3.1 съответно.

5.1.2.1. Използването на блокиращо устройство се забранява.

5.1.3. Входни отвори на резервоарите за бензин

5.1.3.1. При спазване на параграф 5.1.3.2, входният отвор на резервоара за бензин следва да се проектира така че да не се допуска пълнене на резервоара от бензинова помпа с подаващ пистолет с външен диаметър от 23,6 mm или по-голям.

Параграф 5.1.3.1 не се прилага по отношение на превозни средства, при които и двете посочени по-долу условия са изпълнени, т.е.:

5.1.3.2.1. превозното средство да е конструирано и построено така че никое от устройствата, предназначени за намаляване емисиите на газови замърсители, да не бъде отрицателно повлияно от етилиран бензин, и;

5.1.3.2.2. превозното средство да бъде ясно, четливо и неизличимо маркирано със символа за безоловен бензин, определен в ISO 2575:1982 на място, което да е непосредствено видимо за лице, зареждащо резервоара за гориво. Допускат се и допълнителни маркировки.

Следва да се предвиди недопускане на повишени емисии на изпарения и разлив на горивото в случай че капачката за затваряне на резервоара липсва.

Това може да се постигне с някое от следните:

5.1.4.1. Автоматично отваряща и затваряща се капачка за затваряне, която не се сваля,

5.1.4.2. Проектни мерки за избягване повишените емисии на изпарения в случай че капачката за затваряне на резервоара липсва.

5.1.4.3. Всяка друга мярка, която би имала същия ефект. Примерите могат да включват, но не ограничено до, връзване на капачката, поставянето на капачката на верижка или капачка заключвана със същия ключ, с който се задейства запалването на превозното средство. В такъв случай, ключът следва да може да се извади от капачката на резервоара само в заключеното положение.

5.1.5. Разпоредби относно сигурността на електронните системи

5.1.5.1. Превозното средство с компютър за намаляване на емисиите следва да разполага с възможности за избягване внасянето на промени, освен както се допуска от производителя. Производителят одобрява промени, ако те са необходими за диагностиката, обслужването, проверката, преоборудването или ремонта на превозното средство. Компютърните кодове или работни параметри, които могат да бъдат препрограмирани, следва да са устойчиви на опити за манипулиране и да разполагат с нива на защита най-малкото равностойно на това съгласно разпоредбите на ISO DIS 15031-7 от октомври 1998 г. (SAE J2186 от октомври 1996 г.), при условия защитения обмен да се извършва с използване на протоколите и диагностичната свръзка, както е описано в параграф 6.5. от приложение II, допълнение 1. Сменящите се чипове на паметта за калибриране следва да бъдат капсуловани, затворени в пломбиран контейнер или защитени с електронни алгоритми и да не могат да бъдат сменяни без използване на специализирани инструменти и процедури.

5.1.5.2. Компютърно кодираните работни параметри на двигателя не следва да могат да се променят без използване на специализирани инструменти и процедури (напр. запоени или капсуловани компютърни компоненти или пломбирани (или заварени) кутии на компютрите).

5.1.5.3. Когато се отнася да механични помпи за впръскване на гориво, монтирани на двигатели с компресионно запалване, производителите трябва да вземат адекватни мерки за защита на настройката за максимално подаване на гориво от манипулиране, докато превозното средство е в работен режим.

5.1.5.4. Производителите имат право да подават заявления до одобряващия орган за разрешаване на изключение от едно от горните изисквания за тези превозни средства, за които няма да е необходимо защита. Критериите, които одобряващият орган ще оценява при разглеждането на изключението ще включват, но няма да бъдат ограничени до, наличието в момента на чипове, контролиращи работата, капацитетът за работа с високо натоварване на превозното средство и очаквания обем на продажбите на превозното средство.

5.1.5.5. Производителите следва да възпрепятстват неразрешено препрограмиране, като използват програмируеми системи на компютърните кодове (напр. Електрическа изтриваема програмируема памет, достъпна само за четене, ЕИППДЧ). Производителите следва да прилагат подобрени стратегии за недопускане манипулирането и опции за защита на записаното, които изискват електронен достъп до отдалечен компютър, поддържан от производителя. Методите, които дават достатъчно равнище на защита против манипулиране, следва да бъдат одобрени от компетентния орган.

5.1.6. Следва да има възможност превозното средство да бъде проверено чрез изпитване за експлоатационна годност за сравнение с данните, събрани в съответствие с параграф 5.3.7 от настоящото правило. Ако за тази проверка се изисква специална процедура, тя следва да бъде подробно описана в наръчника за обслужване (или равностоен носител) Тази специална процедура не следва да изисква използване на специално оборудване освен това, предоставяно в комплект с превозното средство.

5.2. Процедура на изпитване

Таблица 1 онагледява различните възможности за одобряване типа на превозното средство.

5.2.1. Превозните средства, задвижвани от двигатели с принудително запалване и хибридните електрически превозни средства, оборудвани с двигатели с принудително запалване, се подлагат на следните изпитвания:

— Тип I (проверка на средните емисии отработили газове след стартиране от студено състояние)

— Тип II (емисии на въглероден оксид на празен ход)

— Тип III (емисии на газове от картери на двигатели)

— Тип IV (емисии на изпарения)

— Тип V (дълготрайност на устройствата за намаляване замърсяването)

— Тип VI (проверка на средните емисии при ниска температура на околната среда на въглероден оксид и въглеводороди в отработилите газове след стартиране от студено състояние)

— Изпитване на СБД.

5.2.2. Превозните средства, задвижвани от двигатели с принудително запалване и хибридните електрически превозни средства, оборудвани с двигатели с принудително запалване, работещи с LPG или NG (с един или два вида гориво) се подлагат на следните изпитвания (съгласно таблица 1):

— Тип I (проверка на средните емисии отработили газове след стартиране от студено състояние)

— Тип II (емисии на въглероден оксид на празен ход)

— Тип III (емисии на газове от картери на двигатели)

— Тип IV (емисии на изпарения), където е приложимо

— Тип V (издръжливост на устройствата за намаляване замърсяването)

— Тип VI (проверка на средните емисии при ниска температура на околната среда на въглероден оксид и въглеводороди в отработилите газове след стартиране от студено състояние), където е приложимо

— Изпитване на БД, където е приложимо.

5.2.3. Превозните средства, задвижвани от двигатели с компресионно запалване и хибридните електрически превозни средства, оборудвани с двигатели с компресионно запалване, се подлагат на следните изпитвания:

— Тип I (проверка на средните емисии отработили газове след стартиране от студено състояние)

— Тип V (издръжливост на устройствата за намаляване замърсяването)

— И, където е приложимо, изпитване на СБД.

Таблица 1

Варианти за одобряване на типа и разширяване на валидността му

Изпитване за одобряване на типа Превозни средства с двигатели с принудително запалване от категории N и M Превозни средства с двигатели с компресионно запалване от категории N1 и M1 Превозно средство с бензин Двугоривно превозно средство Едногоривно превозно средство Тип I Да (максимална маса ≤ 3,5 t) Да (изпитвания и с двата вида гориво) (максимална маса ≤ 3,5 t) Да (максимална маса ≤ 3,5 t) Да (максимална маса ≤ 3,5 t) Тип II Да Да (изпитвания и с двата вида гориво) Да — Тип III Да Да (изпитвания само с бензин) Да — Тип IV Да (максимална маса ≤ 3,5 t) Да (изпитвания само с бензин) (максимална маса ≤ 3,5 t) — — Тип V Да (максимална маса ≤ 3,5 t) Да (изпитвания само с бензин) (максимална маса ≤ 3,5 t) Да (максимална маса ≤ 3,5 t) Да (максимална маса ≤ 3,5 t) Тип VI Да (максимална маса ≤ 3,5 t) Да (максимална маса ≤ 3,5 t) (изпитвания само с бензин) — — Разширяване Параграф 7 Параграф 7 Параграф 7 Параграф 7; N2 и M2 с референтна маса ≤ 2 840 kg Бордова диагностика Да, в съответствие с параграфи 11.1.5.1.1. или 11.1.5.3. Да, в съответствие с параграфи 11.1.5.1.2. или 11.1.5.3. Да, в съответствие с параграфи 11.1.5.1.2. или 11.1.5.3. Да, в съответствие с параграфи 11.1.5.2.1. или 11.1.5.2.2., или 11.1.5.2.3, или.11.1.5.3.

5.3. Описание на изпитванията

5.3.1. Изпитване от тип I (Симулация на средните емисии отработили газове след стартиране от студено състояние).

5.3.1.1. Фигура 1 онагледява последователностите за изпитване от тип I. Това изпитване се провежда за всички превозни средства, упоменати в параграф 1, които са с максимална маса, непревишаваща 3,5 тона.

Превозното средство се поставя на динамометър за шаси, оборудван със средства за симулация на натоварване и инерция.

Без прекъсване се провежда изпитване с обща продължителност от 19 минути и 40 секунди, съставено от две части – първа и втора. Със съгласието на производителя може да се направи пауза от не повече от 20 секунди без измерване между края на първа част и началото на втората част, за да се улесни настройката на изпитателното оборудване.

5.3.1.2.1.1. Превозните средства, които се движат с LPG или NG се подлагат на изпитване тип I при промени в състава на LPG и NG, както е описано в приложение 12. Превозните средства, които могат да се движат и с LPG, и с NG, се изпитват и за двата вида горива, като се правят изпитвания при работа с LPG и NG при промени в състава на LPG и NG, както е описано в приложение 12.

5.3.1.2.1.2. Независимо от изискването на параграф 5.3.1.2.1.1. превозните средства, които могат да бъдат зареждани или с бензин, или с газово гориво, но при които бензиновата система е само за аварийни случаи или за пускане в работа и при които резервоарът за бензин не побира повече от 15 литра бензин, за целите на изпитването тип I се разглеждат като способни да работят само с газово гориво.

5.3.1.2.2. Първата част на изпитването се състои от четири елементарни градски цикъла. Всеки елементарен градски цикъл включва петнадесет фази (празен ход, ускорение, стабилна скорост, спиране и др.)

5.3.1.2.3. Втората част на изпитването се състои от един извънградски цикъл. Извънградският цикъл включва 13 фази (работа на празен ход, ускоряване, движение с постоянна скорост, намаляване на скоростта и др.)

5.3.1.2.4. По време на изпитването, отработилите газове се разреждат и пропорционална проба се затваря в един или повече пликове. Отработилите газове от изпитваното превозно средство се разреждат, от тях се вземат проби и се анализират, като се следва процедурата, описана по-долу, като общият обем на разредените отработили газове се измерва. Записват се не само емисиите на въглероден оксид, въглеводороди и азотен оксид, а също и емисиите на прахообразните замърсители от превозните средства, оборудвани с двигатели със запалване чрез сгъстяване.

5.3.1.3. Изпитването се осъществява с използване на процедурата, описана в приложение 4. Методите, използвани за събиране и анализ на газовете и за отделяне и измерване на частиците следва да бъдат, както е предписано.

Според изискванията на параграф 5.3.1.5., изпитването се прави три пъти. Резултатите се умножават с подходящи коефициенти на влошаване, получени от параграф 5.3.6, като в случая на периодично възстановяваните системи, както са определени в параграф 2.20 те трябва също да бъдат умножени с факторите К1, получени от приложение 13. Получените в резултат маси газови емисии и, при превозните средства, оборудвани с двигатели с компресионно запалване, масата на частиците, получени при всяко изпитване, следва да бъдат по-ниски от лимитите, посочени в таблицата по-долу:

Гранични стойности

Маса на въглеродния оксид (СО) Маса на въглеводородите (НС) Маса на азотните оксиди (NOx) Обща маса на въглеводородите и азотните оксиди (HC + NOx) Маса на частиците (4) (МЧ) Референтна маса (RW) (kg) L1 (g/km) L2 (g/km) L3 (g/km) L2 + L3 (g/km) L4 (g/km) Категория Клас Бензин Дизел Бензин Дизел Бензин Дизел Бензин Дизел Дизел А(2000) M (5) — Всички 2,3 0,64 0,20 — 0,15 0,50 — 0,56 0,05 N1 (6) I RW ≤ 1 305 2,3 0,64 0,20 — 0,15 0,50 — 0,56 0,05 II 1 305 < RW ≤ 1 760 4,17 0,80 0,25 — 0,18 0,65 — 0,72 0,07 III 1 760 < RW 5,22 0,95 0,29 — 0,21 0,78 — 0,86 0,10 Б(2005) М (5) — Всички 1,0 0,50 0,10 — 0,08 0,25 — 0,30 0,025 N1 (6) I RW ≤ 1 305 1,0 0,50 0,10 — 0,08 0,25 — 0,30 0,025 II 1 305 < RW ≤ 1 760 1,81 0,63 0,13 — 0,10 0,33 — 0,04 0,04 III 1 760 < RW 2,27 0,74 0,16 — 0,11 0,39 — 0,46 0,06

5.3.1.4.1. Независимо от изискванията на параграф 5.3.1.4., за всеки замърсител или комбинация от замърсители, една от трите получени в резултат маси може да превиши, но с не повече от 10 процента, предписаните гранични стойности, ако средноаритметичната стойност от трите резултата е под предписаните гранични стойности. В случай че бъдат надхвърлени определените лимити за повече от един замърсител, без значение е дали това става в рамките на същото изпитване или в различни изпитвания.

5.3.1.4.2. Когато изпитванията се провеждат с газ, получената маса на газовите емисии следва да бъде по-малка от лимитите за превозните средства с бензинови двигатели от таблицата по-горе.

Броят изпитвания, предписани в параграф 5.3.1.4. се намалява при условията, определени по-нататък, в които V1 e резултатът от първото изпитване, а V2 е резултатът от второто изпитване за всеки замърсител или за съчетаните емисии на двата замърсителя, които подлежат на ограничаване.

5.3.1.5.1. Прави се само едно изпитване, ако полученият резултат за всеки замърсител или за съчетаната емисия на двата замърсителя, които подлежат на ограничаване, е по-малка от или равна на 0,70 (т.е. V1 ≤ 0,70 L).

5.3.1.5.2. Ако изискването на параграф 5.3.1.5.1. не бъде изпълнено, се правят само две изпитвания, ако за всеки замърсител или за съчетаната емисия на двата замърсителя, които подлежат на ограничаване, са спазени следните изисквания:

5.3.2. Изпитване от тип II (Изпитване на емисиите на въглероден оксид на празен ход)

Това изпитване се провежда за всички превозни средства, задвижвани с двигатели с компресионно запалване, които са с максимална маса превишаваща 3,5 тона.

Превозните средства, които могат да се движат или с бензин, или с LPG или NG, се проверяват в изпитването от тип II и за двата вида гориво.

Фигура 1

Схема на процеса на одобряване на типа от тип I

(виж параграф 5.3.1.)

5.3.2.1.2. Независимо от изискването на параграф 5.3.2.1.1, превозните средства, които могат да бъдат зареждани или с бензин, или с газово гориво, но при които бензиновата система е само за аварийни случаи или за първоначално стартиране на двигателя и имащи бензинов резервоар с максимален капацитет 15 l, за целите на изпитването тип II се разглеждат като способни да работят само с газово гориво.

5.3.2.2. Когато бъдат изпитани съгласно приложение 5, съдържанието в обемно отношение на въглероден оксид в отработилите газове, изпускани когато двигателят работи на празен ход, не следва да превишават 3,5 процента при настройката, определена от производителя и не следва да превишават 4,5 процента в обхвата на корекциите, посочени в това приложение.

5.3.3. Изпитване от тип III (Проверка на емисиите на газове от картери на двигатели)

Тази проверка се извършва при всички превозни средства, упоменати в параграф 1, с изключение на тези с двигатели с компресионно запалване.

5.3.3.1.1. Превозните средства, които могат да бъдат зареждани или с бензин, или с LPG или NG, се проверяват в изпитването от тип III само с бензин.

5.3.3.1.2. Независимо от изискването на параграф 5.3.3.1.1, превозните средства, които могат да бъдат зареждани или с бензин, или с газово гориво, но при които бензиновата система е само за аварийни случаи или за пускане в работа и при които резервоарът за бензин не побира повече от 15 литра бензин, за целите на изпитването тип III се разглеждат като способни да работят само с газово гориво.

5.3.3.2. В процеса на изпитване съгласно приложение 6, вентилационната система на картера на двигателя не следва да допуска изпускане на газове от картера в атмосферата

5.3.4. Изпитване от тип IV (Определяне на емисиите от изпаряване)

Това изпитване се извършва при всички превозни средства, упоменати в параграф 1, с изключение на тези с двигатели с компресионно запалване, превозните средства зареждани с LPG или NG и тези с максимална маса над 3 500 kg.

5.3.4.1.1. Превозните средства, които могат да бъдат зареждани или с бензин, или с LPG или NG, се проверяват в изпитването от тип IV само с бензин.

5.3.4.2. Когато се изпитват съгласно приложение 7, емисиите на изпарения следва да бъдат по-малко от 2 g за изпитване.

5.3.5. Изпитване от тип VI (проверка на средната стойност на емисии при ниска температура на околната среда на въглероден оксид и въглеводороди в отработилите газове след стартиране на студен двигател)

Това изпитване се извършва при всички превозни средства М1 и N1 клас I, оборудвани с двигател с принудително запалване, с изключение на превозните средства, проектирани за превоз на повече от шест пътници и превозните средства, чиято максимална маса превишава 2 500 kg.

5.3.5.1.1. Превозното средство се поставя на динамометричен стенд, оборудван с устройства за симулиране на натоварване и инерционни сили.

5.3.5.1.2. Изпитването се състои от четирите базови цикъла на градско шофиране от първата част на изпитването от тип I. Изпитването от първа част е описано в приложение 4, допълнение 1 и е онагледено на фигури 1/1, 1/2 и 1/3 от допълнението. Изпитването при ниска температура на околната среда, траещо общо 780 секунди, се изпълнява без прекъсване и започва от задействането на двигателя с манивелата.

5.3.5.1.3. Изпитването при ниска температура на околната среда се изпълнява при температура на околната среда на изпитването от 266 К (–7 °С). Преди да се проведе изпитването, изпитателните автомобили следва да се проверят по еднообразен начин, за да се осигури че резултатите ще могат да бъдат възпроизведени. Проверката и другите изпитателни процедури следва да бъдат както е описано в приложение 8.

5.3.5.1.4. В процеса на изпитването, отработилите газове се разреждат и се взема пропорционална проба. Изгорелите газове от изпитваното превозно средство се разреждат, от тях се вземат проби и се анализират, следвайки процедурата, описана в приложение 8 и общият обем на разредените отработили газове се измерва. Разредените отработили газове се анализират за съдържание на въглероден оксид и въглеводороди.

При спазване изискванията на параграфи 5.3.5.2.2. и 5.3.5.3., изпитването се изпълнява три пъти. Получената в резултат на това маса на емисията на въглероден оксид и въглеводороди следва да бъде по-ниска от лимитите, посочени в таблицата по-долу:

Температура на изпитванията Въглероден оксид L1 (g/km) Въглеводороди L2 (g/km) 266 К (–7 °С) 15 1,8

5.3.5.2.1. Независимо от изискванията на параграф 5.3.5.2., за всеки замърсител не повече от един от трите получени резултати може да превиши определения лимит с не повече от 10 процента, при условие средноаритметичната стойност на трите резултата да бъде под определения лимит. В случай че бъдат надхвърлени определените лимити за повече от един замърсител, без значение е дали това става в рамките на същото изпитване или в различни изпитвания.

5.3.5.2.2. Броят изпитвания, предписани в параграф 5.3.5.2 може, по искане на производителя, да бъде увеличен до 10, ако средноаритметичната стойност на първите три резултата да бъде под 110 процента от лимита. В този случай, изискването ще бъде само средноаритметичната стойност от всичките 10 резултата след изпитванията да бъде по-ниска от стойността на лимита.

Броят изпитвания, предписани в параграф 5.3.5.2, може да бъде намален в съответствие с параграфи 5.3.5.3.1. и 5.3.5.3.2.

5.3.5.3.1. Прави се само едно изпитване, ако полученият резултат за всеки замърсител след първото изпитване, е по-малък от или равен на 0,70 L.

5.3.5.3.2. Ако изискването на параграф 5.3.5.3.1. не бъде изпълнено, се правят само две изпитвания, ако полученият резултат за всеки замърсител след първото изпитване е по-малък от или равен на 0,85 L и сборът от първите два резултата е по-малък от или равен на 1,70 L, а резултатът от второто изпитване е по-малък от или равен на L.

5.3.6. Изпитване от тип V (Издръжливост на устройствата за намаляване на замърсяването)

Това изпитване се извършва при всички превозни средства, упоменати в параграф 1, за които се отнася изпитването, упоменато в параграф 5.3.1. Изпитването е на стареене чрез изминаване на 80 000 km, изминати съгласно програмата, описана в приложение 9 на изпитателно трасе, на път или на динамометър за шаси.

5.3.6.1.1. Превозните средства, които могат да бъдат зареждани или с бензин, или с LPG или NG, се проверяват в изпитването от тип V само с бензин. В този случай коефициентът на влошаване, установен при безоловния бензин, ще се приема същият и за LPG или NG.

5.3.6.2. Независимо от изискването на параграф 5.3.6.1., производителят има право да поиска да се използват коефициентите на влошаване от следната таблица, като алтернатива на изпитването съгласно параграф 5.3.6.1.

Категория двигател Коефициенти на влошаване Замърсител СО НС NOx НС+NOx (7) Частици Двигател с принудително запалване 1,2 1,2 1,2 — — Двигател със запалване чрез сгъстяване 1,1 — 1 1 1,2

При поискване от производителя, техническата служба има право да извърши изпитването тип I преди приключване на изпитването тип V, като използва коефициентите на влошаване от таблицата по-горе. След приключване на изпитването тип V техническата служба има право да промени резултатите в одобрението на типа, записани в приложение 2, като замести коефициентите на влошаване в горната таблица с тези, измерени в изпитването тип V.

5.3.6.3. Коефициентите на влошаване се определят с използване или на процедурата от параграф 5.3.6.1 или използвайки стойностите от таблицата в параграф 5.3.6.2. Факторите се използват за установяване на съответствието с изискванията на параграфи 5.3.1.4 и 8.2.3.1.

5.3.7. Данни за емисиите, изискващи се за изпитване на експлоатационната годност

5.3.7.1. Това изискване важи за всички превозни средства, задвижвани с двигател с принудително запалване, за които се иска одобрение на типа съгласно настоящото изменение.

5.3.7.2. Когато се изпитва в съответствие с приложение 5 (изпитване от тип II) при нормални обороти на празен ход:

а) записва се съдържанието в обемно отношение на въглероден оксид в изпуснатите отработили газове,

б) записва се скоростта на двигателя по време на изпитванията, в това число евентуални толеранси.

5.3.7.3. Когато се изпитват при „високи обороти на празен ход“ (т.е. > 2 000 min-1)

а) записва се съдържанието в обемно отношение на въглероден оксид в изпуснатите отработили газове,

б) записва се стойността Ламбда (8),

в) записва се скоростта на двигателя по време на изпитванията, в това число евентуални толеранси.

5.3.7.4. Записва се температурата на моторното масло по време на изпитването.

5.3.7.5. Попълва се таблицата от точка 17 на приложение 2.

5.3.7.6. Производителят потвърждава точността на стойността Ламбда, записана по времето на одобряване на типа съгласно параграф 5.3.7.3., като представителна за типичните превозни средства в производство в рамките на 24 месеца след датата на издаване на одобрението на типа от компетентния орган. Прави се оценка на базата на наблюдения и проучвания на превозни средства в производство.

5.3.8. Изпитване на СБД

Това изпитване се извършва при всички превозни средства, упоменати в параграф 1. Прилага се процедурата на изпитване, описана в приложение 11, параграф 3.

6. МОДИФИКАЦИИ НА ТИПА НА ПРЕВОЗНОТО СРЕДСТВО

За всяка модификация на типа на превозното средство следва да се уведомява административният орган, който е одобрил типа на превозното средство. В такъв случай органът може или:

6.1.1. Да прецени, че направените модификации е малко вероятно да имат значим отрицателен ефект и че във всеки случай превозното средство продължава да отговаря на изискванията; или

6.1.2. Изиска допълнителни отчети за изпитванията от техническата служба, натоварена с провеждането им.

6.2. Потвърждението или отказът на одобрението, посочващо промените, се съобщава чрез процедурата, определена в параграф 4.3 по-горе, на страните по Споразумението, които прилагат настоящото правило.

6.3. Компетентният орган, издаващ разширение на одобрението, определя пореден номер за продължението и уведомява за това другите страни по Споразумението от 1958 г. за прилагането на настоящото правило, посредством формуляр за уведомяване по образеца от приложение 2 към настоящото правило.

7. РАЗШИРЯВАНЕ НА ОДОБРЕНИЕ

В случаите на промени в одобрението на типа съгласно настоящото правило, важат следните специални разпоредби, ако са приложими.

7.1. Разширяване, свързано с емисии от отработили газове (изпитвания тип I, тип II и тип VI)

7.1.1. Типове превозни средства с различни референтни маси

7.1.1.1. Одобрението, издадено за тип превозно средство, може да бъде разширено само по отношение типове превозни средства с референтна маса, изискваща използването на следващите две по-високи категории условна инерция или която и да е по-ниска категория условна инерция.

7.1.1.2. В случаите на превозни средства от категория N1 и превозни средства от категория М, упоменати в параграф 5.3.1.4, ако референтната маса на типа превозно средство, за което се иска разширяване на одобрението, налага използване на условна инерция по-малка от тази, използвана във вече одобрения тип превозно средство, разширяване на одобрението се издава ако масите на замърсителите, получени от вече одобреното превозно средство, са в рамките на лимитите, предписани за превозното, средство, за което се иска разширяване на одобрението.

7.1.2. Типове превозни средства с различни общи предавателни числа

Одобрението, издадено за даден тип превозно средство, може да бъде разширено при следните условия за типове превозни средства, които се различават от одобрения тип само по отношение на техните предавателни числа:

7.1.2.1. За всяко от предавателните числа, използвани в изпитванията от тип I и тип VI, е необходимо да се определи пропорцията,

където, при скорост на двигателя от 1 000 min-1, V1 e скоростта при одобрения тип превозно средство, а V2 e скоростта на типа превозно средство, за което се иска разширяване на одобрението.

7.1.2.2. Ако за всяко предавателно число Е ≤ 8 процента, разширение са издава без повтаряне на изпитванията от тип I и тип VI.

7.1.2.3. Ако за поне едно предавателно число Е > 8 процента и за всяко предавателно число Е ± 13 процента, изпитванията от тип I и тип VI се повтарят, но могат да се изпълнят в лаборатория, избрана от производителя, при условие да бъде одобрена от техническата служба. Докладът за изпитванията се изпраща на техническата служба, отговаряща за изпитванията за одобряване на типа.

7.1.3. Типове превозни средства с различни еталонни маси и различни общи предавателни числа

Одобрението, издадено за даден тип превозно средство, може да бъде разширено при за типове превозни средства, които се различават от одобрения тип само по отношение на техните еталонна маси и общи предавателни числа, ако бъдат изпълнени всички условия, предписани в параграфи 7.1.1 и 7.1.2.

Бележка: Когато типът на превозното средство бъде одобрен съгласно параграфи 7.1.1 - 7.1.3, това одобрение не може да бъде разширявано за други типове превозни средства.

7.2. Емисии на изпарения (изпитване от тип IV)

Одобрението, издадено за тип превозно средство, оборудвано със система за намаляване емисиите на изпарения, може да бъде разширено при следните условия:

7.2.1.1. Основният принцип на измерването на горивната смес (напр. впръскване в една точка, карбуратор) следва да бъде един и същ.

7.2.1.2. Формата на резервоара за гориво и материалът на резервоара за гориво и маркучите за течно гориво следва да са идентични. Следва да се изпита най-неблагоприятното съчетание по отношение тройника и приблизителната дължина на маркучите. Дали да се допуснат неидентични делители на пара/вода се решава от техническата служба, отговаряща за изпитванията за одобряване на типа. Обемът на резервоара за гориво следва да бъде в рамките на ± 10 процента. Настройката на преливния клапан на резервоара следва да бъде идентична.

7.2.1.3. Методът за съхранение на парите от горивото следва да бъде идентичен, т.е. формата и обемът на уловителя, средата за съхранение, филтъра за въздух (ако се използва за намаляване емисиите на изпарения) и др.

7.2.1.4. Нивото на горивото в поплавковата камера следва да бъде в рамките на ± 10 милиметра.

7.2.1.5. Методът за прочистване на съхраняваните изпарение следва да бъде идентичен (напр. въздушният поток, началната точка или продухваният обем в рамките на цикъла движение).

7.2.1.6. Методът за пломбиране и прочистване на системата за измерване на гориво следва да бъде идентичен.

7.2.2. Допълнителни бележки:

i) допускат се различни размери на двигателите;

ii) допускат се различни мощности на двигателите;

iii) допускат се автоматични и ръчни скоростни кутии, силово предаване върху две и четири колела;

iv) допускат се различни форми на каросериите;

v) допускат се различни размери на джантите и гумите.

7.3. Издръжливост на устройствата за намаляване замърсяването (изпитване тип V)

Одобрението, издадено за тип превозно средство може да бъде разширено за различни видове превозни средства, при условие че съчетанието двигател/система за намаляване замърсяването е идентично с това на вече одобреното превозно средство. За тази цел, типовете превозни средства, чиито описани по-долу параметри са идентични или остават в рамките на предписаните гранични стойности, се смятат за спадащи към същото съчетание двигател/система за намаляване на замърсяването.

7.3.1.1. — Двигател:

— брой цилиндри

— кубатура на двигателя (±15 процента)

— конфигурация на цилиндровия блок,

— брой клапани,

— горивна система,

— тип на системата за охлаждане,

— процес на изгаряне,

— размери от център до център на диаметъра на цилиндъра.

7.3.1.2. Система за намаляване на замърсяването:

Каталитични неутрализатори:

— брой каталитични неутрализатори и елементи,

— размер и форма на каталитичните неутрализатори (обем на монолита в рамките на ± 10 процента,

— тип на каталитичната дейност (окисляване, трикомпонентна, …),

— зареждане с благородни метали (идентично или по-високо),

— съотношение на благородния метал (±10 процента),

— субстрат (структура и материал),

— плътност на клетките,

— тип кутия на каталитичния конвертор(и),

— местоположение на каталитичните неутрализатори (място и размери в системата за отвеждане на газовете, което да не води до температурни отклонения от повече от 50 К на входа на каталитичния конвертор).

Това температурно отклонение следва да се проверява при стабилизирани условия при скорост от 120 km/h и настройката за натоварване от изпитването тип I.

Вкарване на въздух: с или без тип (естествено, с въздушни помпи, …).

Рециркулация на отработилите газове (РИГ): има или няма.

7.3.1.3. Категория инерция: двете категории инерция непосредствено нагоре и която и да е категория инерция надолу.

7.3.1.4. Изпитването за издръжливост може да се постигне с използване на превозно средство, чиято форма на каросерията, скоростна кутия (ръчна или автоматична) и размери на джантите или гумите, се различават от тези на типа превозно средство, за които се иска одобряването на типа.

7.4. Бордова диагностика

7.4.1. Одобрението, издадено за тип превозно средство по отношение системата за БД, може да бъде разширено за различни видове превозни средства, спадащи към същата фамилия превозно средство-БД, както е описано в приложение 11, допълнение 2. Системата за намаляване на замърсяването следва да бъде идентична с тази на вече одобреното превозно средство, и да съответства на описанието на фамилия двигатели с БД, както е описано в приложение 11, допълнение 2, независимо от следните характеристики на превозното средство:

— принадлежности на двигателя,

— гуми,

— условна инерция,

— система за охлаждане,

— общо предавателно число,

— тип трансмисия,

— тип каросерия.

8. СЪОТВЕТСТВИЕ НА ПРОИЗВОДСТВОТО

8.1. Всяко превозно средство, което е снабдено с маркировка за одобрение, както е предписано от настоящото правило, следва да съответства, по отношение на компонентите, засягащи изпускането на газови или прахообразни замърсители от двигателя, емисиите от картерите на двигатели и емисиите на изпарения, на одобрения тип превозно средство. Съответствието на производствените процедури следва да отговаря на тези, описани в Споразумението от 1958 г., допълнение 2 (Е/ECE/324-E/ECE/TRANS/505/Rev.2), със следните изисквания.

Като общо правило, съответствието на производството по отношение ограничаването на емисиите от превозните средства (изпитвания от типове I, II, III и IV) се проверява на база описанието, дадено във формуляра за уведомяване и неговите приложения.

Съответствие на превозните средства в експлоатация

По отношение одобренията на типа, издадени за емисиите, тези измерения следва също да бъдат подходящи за потвърждаване функционалността на устройствата за намаляване на емисиите през нормалния полезен живот на превозните средства при нормални условия на използване (съответствие на превозните средства в експлоатация, които се поддържат и използват правилно). За целите на настоящото правило тези измервания се проверяват за период до 5 години възраст или 80 000 km, което настъпи по-рано, а след 1 януари 2005 г., за период до пет години възраст или 100 000 km, което настъпи по-рано.

Проверката на съответствието в процеса на експлоатация от страна на административната служба се прави на базата на имащата отношение информация, с която производителят разполага, по процедури подобни на тези, определени в допълнение 2 към Споразумението от 1958 г. (Е/ECE/324-E/ECE/TRANS/505/Rev.2).

Фигури 4/1 и 4/2 в допълнение 4 илюстрират процедурата за проверка на съответствието в процеса на експлоатация.

8.2.1.1. Параметри за определяне на фамилията в процес на експлоатация

Фамилията в процес на експлоатация може да бъде определена с основните проектни параметри, които трябва да са общи за превозните средства от фамилията. Съответно, тези типове превозни средства, които имат общи, или в рамките на допустимите толеранси, най-малко параметрите, описани по-долу, могат да се разглеждат като спадащи към същата фамилия в процес на експлоатация:

— процес на изгаряне (2-тактов, 4-тактов, ротационен);

— брой цилиндри;

— конфигурация на цилиндровия блок (в един ред, V-образно, хоризонтално противоположно, друго). Наклонът или посоката на цилиндрите не е критерий;

— начин на зареждане на двигателя (напр. индиректно или директно впръскване);

— тип на системата за охлаждане (въздушна, водна, маслена);

— метод на всмукване на въздух (естествено, нагнетяване);

— гориво, за което е проектиран двигателят (бензин, дизел, NG, LPG и др.). Превозните средства с два вида гориво могат да се групират по отделен вид гориво, стига едно от горивата да е общо;

— вид каталитичен конвертор (трикомпонентен катализатор или друг(и));

— тип на филтъра за частици (има или няма такъв);

— рециркулация на отработилите газове (има или няма такъв);

— кубатура на цилиндрите на най-големия двигател във фамилията минус 30 процента.

Проверката на съответствието в процеса на експлоатация от страна на административната служба се прави на базата на информация, предоставена от производителя. Тази информация следва да включва, но не се ограничава до, следното:

8.2.1.2.1. Името и адреса на производителя.

8.2.1.2.2. Името, адреса, номера на телефон и телефакс, адрес за електронна поща на упълномощени от него лица в областите, обхванати от информацията от производителя.

8.2.1.2.3. Наименованията на модела(ите) на превозните средства, включени в информацията от производителя.

8.2.1.2.4. Където е целесъобразно, списък на типовете превозни средства, обхванати от информацията от производителя, т.е. групата на фамилията в процес на експлоатация, в съответствие с параграф 8.2.1.1.

8.2.1.2.5. Кодовете на Идентификационния номер на превозното средство (VIN), приложими към тези типове превозни средства в рамките на фамилията в процес на експлоатация (префиксите към VIN).

8.2.1.2.6. Номерата на одобренията на типа, приложими към тези типове превозни средства в рамките на фамилията в процес на експлоатация, в това число, където е приложимо, номерата на всички разширения и случаи на отстраняване грешки в експлоатацията/изтегляне от пазара (преработка).

8.2.1.2.7. Подробности за разширенията и случаите на отстраняване грешки в експлоатацията/изтегляне от пазара към одобренията на типа на превозните средства, обхванати от информацията от производителя (ако бъдат изискани от административната служба).

8.2.1.2.8. Периодът от време, в който е била събрана информацията на производителя.

8.2.1.2.9. Периодът на производство на превозните средства, обхванати от информацията от производителя (напр. „превозните средства, произведени през календарната 2001 г.“).

Процедурата за проверка от производителя на съответствието в процеса на експлоатация, включително:

8.2.1.2.10.1. Методът на определяне мястото на превозното средство;

8.2.1.2.10.2. Критериите за избор и връщане на превозното средство;

8.2.1.2.10.3. Типовете изпитвания и процедури, използвани за програмата;

8.2.1.2.10.4. Критериите на производителя за приемане/връщане за групата на фамилията в процес на експлоатация;

8.2.1.2.10.5. Географския(те) район(и), в рамките на който(ито) производителят е събирал информация;

8.2.1.2.10.6. Размер на извадката и прилагания план за вземане на извадки.

Резултатите от процедурата за проверка от производителя на съответствието в процеса на експлоатация, в това число:

8.2.1.2.11.1. Идентификацията на превозните средства, включени в програмата (независимо дали са били подложение на изпитване);

Идентификацията ще включва:

— наименованието на модела;

— идентификационния номер на превозното средство (VIN);

— регистрационния номер на превозното средство;

— датата на производството;

— районът на използване (ако е известен);

— монтираните гуми.

8.2.1.2.11.2. Причината(ите) за невключване на превозно средство в извадката.

8.2.1.2.11.3. История на сервизната поддръжка на всяко превозно средство в извадката (в това число евентуални преработки).

8.2.1.2.11.4. История на ремонтите на всяко превозно средство в извадката (ако е известна).

8.2.1.2.11.5. Данни от изпитванията, в това число:

— датата на изпитването;

— мястото на изпитването;

— разстоянието изписано на километражния брояч на превозното средство;

— спецификациите на изпитателното гориво (т.е. дали е еталонно изпитателно гориво или гориво от пазара);

— условията на изпитванията (температура, влажност, инерционен момент на динамометъра);

— настройки на динамометъра (напр. настройка на захранването);

— резултатите от изпитванията (от поне три различни превозни средства на фамилия);

8.2.1.2.12. Записи на показанията на системата за БД.

8.2.2. Информацията, събрана от производителя, следва да бъде достатъчно пълна, за да осигури възможност за оценка на резултатите от експлоатацията при нормални условия на употреба, както е определено в параграф 8.2. и по начин, който е представителен за географското присъствие на производителя.

За целите на настоящото правило, производителят не е длъжен да извършва проверка на съответствието в процеса на експлоатация за тип превозно средство, ако успее да докаже по убедителен за службата по одобряване начин, че годишните продажби в цял свят на този тип превозно средство са по-малки от 10 000 броя.

Когато става дума за превозни средства, които ще се продават в Европейския съюз, производителят не е длъжен да извършва проверка на съответствието в процеса на експлоатация за тип превозно средство, ако успее да докаже по убедителен за службата по одобряване начин, че годишните продажби в Европейския съюз на този тип превозно средство са по-малки от 5 000 броя.

Ако следва да се извърши изпитване от тип I и одобрението на типа превозно средство е било разширено веднъж или няколко пъти, изпитванията се изпълняват или върху превозното средство, описано в първоначалния информационен пакет, или върху превозното средство описано в информационния пакет, отнасящ се до съответното разширение.

Проверка на съответствието на превозното за изпитване от тип I.

След избора от компетентния орган, производителят няма право да внася изменения в избраните превозни средства.

За хибридни превозни средства, задвижвани с електроенергия (HEV), изпитванията се изпълняват при условията, определени в приложение 14:

— за превозни средства OVC, измерванията на емисиите на замърсители следва да се изпълняват, като превозното средство бъде подготвено съгласно условие „Б“ от изпитване тип I за хибридните превозни средства OVC.

— за превозни средства NOVC, измерванията на емисиите на замърсители следва да се изпълняват при същите условия, както и изпитването от тип I за превозни средства NOVC.

Произволно се избират три превозни средства от серията и се изпитват както е описано в параграф 5.3.1. Коефициентите на влошаване се използват по същия начин. Пределните стойности са дадени в параграф 5.3.1.4.

8.2.3.1.1.1. В случая на периодично възстановяваните системи, както са дефинирани в параграф 2.20, резултатите следва да се умножават по факторите К, получени чрез процедурата, определена в приложение 13 по времето, когато одобрението се издава.

По искане на производителя, изпитването може да се осъществи веднага след като възстановяването приключи.

8.2.3.1.2. Ако компетентният орган сметне за убедително стандартното производствено отклонение, дадено от производителя в съответствие с параграф 8.2.1 по-горе, изпитванията се изпълняват в съответствие с допълнение 1.

Ако компетентният орган не сметне за убедително стандартното производствено отклонение, дадено от производителя в съответствие с параграф 8.2.1 по-горе, изпитванията се изпълняват в съответствие с допълнение 2.

8.2.3.1.3. Производството на серия се разглежда като съответстващо или несъответстващо на база на изпитване на извадка на превозните средства, след като се стигне до решение „допуска се“ за всички замърсители или се стигне до решение „не се допуска“ за един от замърсителите, съобразно критериите за изпитване, приложени в съответното допълнение.

След като се стигне до решение „допуска се“ за един замърсител, това решение не се променя от допълнителните изпитвания, изпълнени за да се стигне до решение относно другите замърсители.

Ако не се стигне до решение „допуска се“ за всички замърсители и не се стигне до решение „не се допуска“ за един от замърсителите, изпитване се провежда с друго превозно средство (виж фигура 2 по-долу).

Независимо от изискванията на параграф 3.1.1. от приложение 4, изпитванията ще се провеждат върху превозни средства, слизащи от производствената линия.

Обаче, при поискване от производителя, изпитванията могат да бъдат изпълнени върху превозни средства, които са изминали:

— максимум 3 000 km за превозните средства, оборудвани с двигател с принудително запалване,

— максимум 15 000 km за превозните средства, оборудвани с двигатели с компресионно запалване,

И в двата случая, процедурата по разработване се провежда от производителя, който се задължава да не прави никакви промени по тези превозни средства.

Фигура 2

8.2.3.2.2. В случай че производителят желае да разработи превозните средства („х“ km, при което х ≤ 3 000 km за превозните средства, оборудвани с двигател с принудително запалване и х ≤ 15 000 km за превозните средства, оборудвани с двигатели с компресионно запалване), процедурата ще бъде както следва:

а) емисиите на замърсители (тип I) се измерват при нула и при „х“ km за първото изпитано превозно средство,

б) коефициентът на изменение на емисиите между нула и „х“ km се изчислява за всеки от замърсителите: Емисии при „х“ km/емисии при 0 km Той може да бъде по-малък от 1

в) останалите превозни средства няма да бъдат разработвани, но техните емисии при нула km ще бъдат умножени с коефициента на изменение.

В този случай стойностите, които ще бъдат приети са:

i) стойностите при „х“ km за първото превозно средство,

ii) стойностите при нула km, умножени с коефициента на изменение за останалите превозни средства.

8.2.3.2.3. Всички тези изпитвания могат да се провеждат с гориво от търговската мрежа. Обаче, по искане на производителя, могат да се използват и еталонните горива, описани в приложение 10.

i) В случай че ще се провежда изпитване от тип III, то трябва да се проведе върху всички превозни средства, избрани за изпитването тип I на електрическото запалване. Следва да бъдат изпълнени условията, определени в параграф 5.3.3.2. За хибридни превозни средства, задвижвани с електроенергия (HEV) изпитванията се изпълняват при условията, определени в приложение 14, параграф 5.

ii) В случай че ще се провежда изпитване от тип IV, то трябва да се проведе в съответствие с параграф 7 от приложение 7.

8.2.4. Когато бъдат изпитани в съответствие с приложение 7, средните емисии изпарение за всички превозни средства в производство от одобрения тип следва да бъдат по-малки от пределната стойност от параграф 5.3.4.2.

8.2.5. За рутинното изпробване в края на производствената линия притежателят на одобрението има право да доказва съответствието като взема мостри от превозните средства, които отговарят на изискванията от параграф 7 на приложение 7.

8.2.6. Бордова диагностика (БД)

В случай че ще се провежда проверка на работата на системата за БД, тя се провежда в съответствие със следното:

8.2.6.1. Ако одобряващият орган определи, че качеството на производството изглежда незадоволително, произволно превозно средство се взема от серията и се подлага на изпитванията, описани в приложение 11, допълнение 1.

За хибридни превозни средства, задвижвани с електроенергия (HEV) изпитванията се изпълняват при условията, определени в приложение 14, параграф 9.

8.2.6.2. Смята се, че производството е в съответствие, в случай че това превозно средство отговори на изискванията на изпитванията, описани в приложение 11, допълнение 1.

8.2.6.3. Ако превозното средство, взето от серията не отговори на изискванията на параграф 8.2.6.1, от серията се взема допълнителна произволна извадка от четири превозни средства и те се подлагат на изпитванията, описани в приложение 11, допълнение 1. Изпитванията могат да се изпълняват върху превозни средства, които са изминали не повече от 15 000 km.

8.2.6.4. Смята се, че производството е в съответствие, ако поне 3 превозни средства отговорят на изискванията на изпитванията, описани в приложение 11, допълнение 1.

На базата на проверката, упомената в параграф 8.2.11 административният орган трябва или:

— да постанови, че съответствието в процеса на експлоатация на типа превозни средства или фамилия превозни средства в експлоатация е задоволително и да не предприема друго;

— да постанови, че данните, предоставени от производителя, са недостатъчни за вземане на решение и да изиска допълнителна информация или данни за изпитвания от производителя или

— да реши, че съответствието в процеса на експлоатация на типа/овете превозни средства, който е/са част от фамилия в експлоатация, е незадоволително и да изиска този типа/ове превозни средства да бъдат изпитани в съответствие с допълнение 3.

В случай че на производителя е разрешено да не извършва проверка на конкретен тип превозно средство съгласно параграф 8.2.2, административната служба има право да изиска тези типове превозни средства да бъдат изпитани в съответствие с допълнение 3.

8.2.7.1. Когато изпитванията от тип I бъдат сметнати за необходими за проверка на съответствието на устройствата за намаляване на емисиите и изискванията към работата им докато са в експлоатация, тези изпитвания се изпълняват с използване на процедура на изпитване, която отговаря на статистическите критерии, определени в допълнение 4.

8.2.7.2. Органът по одобряване на типа, в сътрудничество с производителя, избира извадка от превозните средства с достатъчен пробег, за който може реално да се осигури, че е бил при нормални условия. Взема се мнението на производителя относно избора на превозни средства в извадката и му се дава възможност да участва в проверките на превозните средства за потвърждение.

Производителят има право, под наблюдението на службата по одобряване на типа да извършва проверки, дори разрушителни, по отношение на превозните средства, при които равнищата на емисиите са над пределните стойности, с цел да се установят евентуалните причини за влошаване, които не са свързани с производителя като такъв (напр. използването на етилиран бензин преди датата на изпитването). Ако в резултат от проверките се потвърдят такива причини, тези резултати от изпитванията се изключват от проверките за потвърждение.

8.2.7.3.1. Резултати от изпитванията се изключват също от проверките за потвърждение на превозните средства от извадката:

i) за които са издадени удостоверения за одобряване, посочващи съответствие с лимитите за емисиите от категория „А“ в параграф 5.3.1.4 от серия поправки 05 към правилото, при условие тези превозни средства да са били редовно експлоатирани с гориво със съдържание на сяра над 150 mg/kg (бензиново гориво) или над 350 mg/kg (дизелово гориво), или

ii) за които са издадени удостоверения за одобряване, посочващи съответствие с лимитите за емисиите от категория „Б“ в параграф 5.3.1.4 от поредица изменения 05 към правилото, при условие тези превозни средства да са били редовно експлоатирани с бензиново или дизелово гориво със съдържание на сяра над 50 mg/kg.

8.2.7.4. В случай че службата по одобряване на типа не бъде удовлетворена от резултатите на изпитванията съгласно критериите, определени в допълнение 4, коригиращите мерки, упоменати в допълнение 2 към Споразумението от 1958 г. (Е/ECE/324-E/ECE/TRANS/505/Rev.2) ще бъдат разширени и по отношение на превозните средства в експлоатация, спадащи към същия тип превозно средство, който е вероятно да бъде засегнат от същите дефекти, в съответствие с параграф 6 от допълнение 3.

Планът за коригиращите мерки, представен от производителя, следва да бъде одобрен от службата по одобряване на типа. Производителят носи отговорност за прилагането на плана за коригиращите мерки, както е одобрен.

Службата по одобряване на типа уведомява за решението си всички страни по Споразумението в рамките на 30 дни. Страните по Споразумението имат право да изискат същият план на коригиращите мерки да бъде приложен за всички превозни средства от същия вид, регистрирани на тяхна територия.

8.2.7.5. Ако страна по Споразумението установи, че даден тип превозно средство не отговаря на приложимите изисквания от допълнение 3, тя трябва да уведоми незабавно страната по Споразумението, която е издала първоначалното одобрение на типа в съответствие с изискванията на Споразумението.

След това, при спазване на разпоредбите на Споразумението, компетентният орган на страната по Споразумението, която е издала първоначалното одобрение на типа, следва да уведоми производителя, че типът на превозното средство не отговаря на изискванията на настоящите разпоредби, и че от производителя се очакват определени мерки. Производителят представя на органа, в рамките на два месеца след уведомлението, план на мерките за преодоляване на дефектите, които по същество следва да съответстват на изискванията на параграфи 6.1 — 6.8 от допълнение 3. Компетентният орган, издал първоначалното одобрение на типа следва, в рамките на два месеца, да се допита до производителя с цел осигуряване съгласуването на план за действие по прилагането на плана. Ако компетентният орган, издал първоначалното одобрение на типа установи, че съгласие на може да се постигне, следва да се стартират съответните процедури от Споразумението.

9. САНКЦИИ ПРИ НЕСЪОТВЕТСТВИЕ НА ПРОДУКЦИЯТА

9.1. Одобрението, издадено по отношение на тип превозно средство съгласно настоящото изменение, може да бъде оттеглено, ако изискванията, заложени в параграф 8.1 по-горе не бъдат изпълнени или ако взетото превозно средство или средства не преминат успешно изпитванията, предписани в параграф 8.2 по-горе.

9.2. В случай че страна по Споразумението, която прилага настоящото правило, оттегли одобрение, което е издала преди това, тя следва без отлагане да уведоми за това другите договарящи страни, които прилагат настоящото правило, чрез формуляр за уведомяване по образеца от приложение 2 към настоящото правило.

10. ОКОНЧАТЕЛНО СПРЯНО ПРОИЗВОДСТВО

В случай че притежателят на одобрението окончателно спре да произвежда тип превозно средство, одобрено в съответствие с настоящото правило, той следва да уведоми за това органа, издал одобрението. След получаване на съответното уведомление, този орган следва да уведоми за това другите страни по Споразумението от 1958 г., прилагащи настоящото правило, чрез копия от формуляра за уведомяване по образеца от приложение 2 към настоящото правило.

11. ПРЕХОДНИ РАЗПОРЕДБИ

11.1. Общи положения

11.1.1. Считано от датата на официално влизане в сила на серията изменения 05, никоя договаряща страна, която прилага настоящото правило, няма право да откаже издаване на одобрение по настоящото правило, с измененията от серия изменения 05.

11.1.2. Нови одобрения на тип

11.1.2.1. При спазване условията на параграфи 11.1.4, 11.1.5 и 11.1.6, договарящите страни, които прилагат настоящото правило, издават одобрения само ако типът на превозните средства, който трябва да бъде одобрен, отговаря на изискванията на настоящото правило, с измененията от серия изменения 05.

За превозни средства от категория М или превозни средства от категория N1, настоящото правило, с измененията от серията изменения 05, тези изисквания ще важат от датата на влизане в сила на измененията от серията изменения 05.

Превозните средства следва да отговарят на лимитите за изпитванията от тип I, описани подробно или на ред „А“, или на ред „Б“ от таблицата в параграф 5.3.1.4. от настоящото правило.

11.1.2.2. При спазване условията на параграфи 11.1.4, 11.1.5, 11.1.6 и 11.1.7, договарящите страни, които прилагат настоящото правило, издават одобрения само ако типът на превозните средства, който трябва да бъде одобрен, отговаря на изискванията на настоящото правило, с измененията от серията изменения 05.

За превозни средства от категория М с максимална маса по-малка от или равна на 2 500 kg или превозни средства от категория N1 (клас I), тези изисквания важат от 1 януари 2005 г.

За превозни средства от категория М с максимална маса по-голяма от 2 500 kg или превозни средства от категория N1 (класове II и III), тези изисквания важат от 1 януари 2006 г.

Превозните средства следва да отговарят на лимитите за изпитване от тип I, описано в ред „Б“ на параграф 5.3.1.4. от настоящото правило.

11.1.3. Ограничение за валидността на съществуващите одобрения на типа

11.1.3.1. В зависимост от разпоредбите на параграфи 11.1.4, 11.1.5 и 11.1.6, одобренията, издадени по настоящото правило, във вида му с измененията от серията изменения 04, губят валидност от датата на влизане в сила на серията поправки 05 за превозни средства от категория М с максимална маса по-малка от или равна на 2 500 kg или превозни средства от категория N1 (клас I), а от 1 януари 2002 г. за превозни средства от категория М с максимална маса по-голяма от 2 500 kg или превозни средства от категория N1 (класове II и III), освен ако договарящата страна, издала одобрението, не уведоми договарящите страни, които прилагат настоящото правило, че одобреният тип превозно средство отговаря на изискванията на настоящото правило, както се изисква от параграф 11.1.2.1 по-горе.

11.1.3.2. В зависимост от разпоредбите на параграфи 11.1.4, 11.1.5, 11.1.6 и 11.1.7, одобренията, издадени по настоящото правило, във вида му с поправките от серията поправки 05 и стойностите на лимитите от ред „А“ от таблицата на параграф 5.3.1.4. от настоящото правило, не са валидни след 1 януари 2006 г. за превозни средства от категория М с максимална маса по-малка от или равна на 2 500 kg или превозни средства от категория N1 (клас I), а от 1 януари 2007 г. за превозни средства от категория М с максимална маса по-голяма от 2 500 kg или превозни средства от категория N1 (класове II и III), освен ако договарящата страна, издала одобрението, не уведоми договарящите страни, които прилагат настоящото правило, че одобреният тип превозно средство отговаря на изискванията на настоящото правило, както се изисква от параграф 11.1.2.2 по-горе.

11.1.4. Специални разпоредби

11.1.4.1. До 1 януари 2003 г. превозните средства от категория M1, оборудвани с двигатели с компресионно запалване и с максимална маса по-голяма от 2 000 kg, които:

i) са проектирани за превоз на повече от шест пътници (включително водача), или

ii) са превозни средства с повишена проходимост, както е дефинирано в приложение 7 към Консолидираната резолюция относно конструкцията на превозните средства (R.E.3) (9)

се третират, за целите на параграфи 11.1.3.1 и 11.1.3.2. като превозни средства от категория N1.

11.1.4.2. В случая на превозни средства, оборудвани с двигатели с компресионно запалване с директно впръскване и проектирани за превоз на повече от шест пътници (включително водача) одобренията, издадени според разпоредбата на параграф 5.3.1.4.1 от настоящото правило, във вида му с поправките от серията изменения 04, остават валидни до 1 януари 2002 г.

11.1.4.3. Разпоредбите за одобряване на типа и проверка на съответствието на производството, както са определени в настоящото правило, както е бил последно променен със серията изменения 04, остават валидни до датите, упоменати в параграфи 11.1.2.1 и 11.1.3.1.

11.1.4.4. Считано от 1 януари 2002 г., изпитването от тип VI, определено в приложение 8, става валидно за новите типове превозни средства от категории M1 и N1 клас I и които са оборудвани с двигател с принудително запалване. Това изискване не важи за превозните средства, които са проектирани за превоз на повече от шест пътници (включително водача) или превозните средства, чиято максимална маса превишава 2 500 kg.

11.1.5. Система за бордова диагностика (СБД)

Превозни средства, оборудвани с двигатели с принудително запалване.

11.1.5.1.1. Превозните средства от категории M1 и N1, работещи с бензин, следва да бъдат оборудвани със системи за бордова диагностика, както е посочено в параграф 3.1. към приложение 11 от настоящото правило към датите, упоменати в параграф 11.1.2.

11.1.5.1.2. Превозните средства от категория M1, различни от тези с максимална маса над 2 500 kg и N1 клас I, работещи постоянно или част от времето или с гориво LPG или NG, следва да бъдат оборудвани със системи за бордова диагностика от 1 октомври 2004 г. за новите типове и от 1 юли 2005 г. за всички типове.

Превозните средства от категория M1, чиято максимална маса надхвърля 2 500 kg и N1, класове II и III, работещи постоянно или част от времето или с гориво LPG или NG, следва да бъдат оборудвани със системи за бордова диагностика от 1 януари 2006 г. за новите типове и от 1 януари 2007 г. за всички типове.

Превозни средства, оборудвани с двигатели с компресионно запалване.

11.1.5.2.1. Превозните средства от категория M1, различни от проектираните за превоз на повече от шест пътници (включително водача) или чиято максимална маса надхвърля 2 500 kg, следва да бъдат оборудвани със системи за бордова диагностика от 1 октомври 2004 г. за новите типове и от 1 юли 2005 г. за всички типове.

11.1.5.2.2. Превозните средства от категория M1, които не са обхванати от параграф 11.1.5.2.1., с изключение на превозните средства с максимална маса над 2 500 kg, и превозните средства от категория N1 клас I, следва да бъдат оборудвани със системи за бордова диагностика от 1 януари 2005 г. за новите типове и от 1 януари 2006 г. за всички типове.

11.1.5.2.3. Превозните средства от категория N1, класове II и III и превозните средства от категория M1, чиято максимална маса надхвърля 2 500 kg, следва да бъдат оборудвани със системи за бордова диагностика от 1 януари 2006 г. за новите типове и от 1 януари 2007 г. за всички типове.

11.1.5.2.4. В случаите на превозни средства, оборудвани с двигатели с компресионно запалване, които влизат в експлоатация преди датите, посочени в горните дати, бъдат оборудвани със системи за бордова диагностика, следва да се прилагат разпоредбите на параграфи 6.5.3 до 6.5.3.6 от приложение 11, допълнение 1.

хибридни превозни средства, задвижвани с електроенергия (HEV) отговарят на изискванията към системите за бордова диагностика, както следва:

11.1.5.3.1. хибридни превозни средства, задвижвани с електроенергия (HEV), оборудвани с двигатели с принудително запалване, хибридни превозни средства, задвижвани с електроенергия (HEV) от категория M1, оборудвани с двигатели с компресионно запалване и чиято максимална маса не превишава 2 500 kg и хибридни превозни средства, задвижвани с електроенергия (HEV) от категория N1, клас I, оборудвани с двигатели с компресионно запалване, считано от 1 януари 2005 г. за новите типове и от 1 януари 2006 г. за всички типове.

11.1.5.3.2. хибридни превозни средства, задвижвани с електроенергия (HEV), от категория N1, класове II и III, оборудвани с двигатели с компресионно запалване и хибридни превозни средства, задвижвани с електроенергия (HEV) от категория M1, оборудвани с двигатели с компресионно запалване и чиято максимална маса превишава 2 500 kg, считано от 1 януари 2006 г. за новите типове и от 1 януари 2007 г. за всички типове.

11.1.5.4. Превозните средства от други категории или превозните средства от категории M1 и N1, които не са обхванати от горните, могат да бъдат оборудвани със системи за бордова диагностика. В този случай те следва да съответстват на разпоредбите, заложени в параграфи 6.5.3 до 6.5.3.6 от приложение 11, допълнение 1.

11.1.6. Одобрения според настоящото правило, във вида му с измененията от серията изменения 04

11.1.6.1. Като изключение от изискванията на параграфи 11.1.2 и 11.1.3, Договарящите страни имат право да продължат да одобряват превозни средства и могат да продължат да признават валидността на съществуващите одобрения, които свидетелстват за съответствие с:

i) изискванията на параграф 5.3.1.4.1 от серията изменения 04 към настоящото правило, при условието, че превозните средства ще бъдат предназначени за износ за или за първо пускане в движение в държави, където използването на безоловен бензин не е широко разпространено, и

ii) изискванията на параграф 5.3.1.4.2 от серията изменения 04 към настоящото правило, при условието, че превозните средства ще бъдат предназначени за износ за или за първо пускане в движение в държави, където безоловният бензин с максимално съдържание на сяра от 50 mg/kg или по-малко не е широко достъпен, и

iii) изискванията на параграф 5.3.1.4.3 от серията изменения 04 към настоящото правило, при условието, че превозните средства ще бъдат предназначени за износ за или за първо пускане в движение в държави, където дизеловото гориво с максимално съдържание на сяра от 350 mg/kg или по-малко не е широко достъпно.

11.1.6.2. Като частично изключение от задълженията на договарящите страни съгласно настоящото правило, одобренията, издадени съгласно настоящото правило във вида му с измененията от серията изменения 04, престава да бъде валиден в Европейската общност от:

i) 1 януари 2001 г. за превозни средства от категория М с максимална маса по-малка от или равна на 2 500 kg или превозни средства от категория M1 и N1 (клас I),

ii) и от 1 януари 2002 г. за превозни средства от категория М с максимална маса по-голяма от 2 500 kg или превозни средства от категория M1и N1 (класове II и III),

освен ако договарящата страна, издала одобрението, не уведоми другите договарящи страни, които прилагат настоящото правило, че одобреният тип превозно средство отговаря на изискванията на настоящото правило, както се изисква от параграф 11.1.2.1 по-горе.

11.1.7. Одобрения според настоящото правило, във вида му с измененията от серията изменения 05

11.1.7.1. Като изключение от изискванията на параграфи 11.1.2.2 и 11.1.3.2, договарящите страни имат право да продължат да одобряват превозни средства и могат да продължат да признават валидността на съществуващите одобрения, които свидетелстват за съответствие с изискванията на параграф 5.3.1.4 (относно емисиите от категория „А“) от серията изменения 05 на настоящото правило, при условието, че превозните средства ще бъдат предназначени за износ за или за първо пускане в движение в държави, където безоловният бензин или дизеловото гориво с максимално съдържание на сяра от 50 mg/kg или по-малко не е широко достъпно.

11.1.7.2. Като частично изключение от задълженията на договарящите страни съгласно настоящото правило, издадените одобрения, които свидетелстват за съответствието на мисиите от категория „А“ от параграф 5.3.1.4 от серията изменения 05 на настоящото правило, престават да бъде валидни в Европейската общност от:

i) 1 януари 2006 г. за превозни средства от категория М с максимална маса по-малка от или равна на 2 500 kg или превозни средства от категория N1 (Клас I), и от

ii) 1 януари 2007 г. за превозни средства от категория М с максимална маса по-голяма от 2 500 kg или превозни средства от категория N1 (Класове II и III),

освен ако договарящата страна, издала одобрението, не уведоми другите договарящи страни, които прилагат настоящото правило, че одобреният тип превозно средство отговаря на изискванията на настоящото правило, както се изисква от параграф 11.1.2.2 по-горе.

12. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, НАТОВАРЕНИ С ПРОВЕЖДАНЕ НА ИЗПИТВАНИЯ ЗА ОДОБРЯВАНЕ И НА АДМИНИСТРАТИВНИТЕ СЛУЖБИ

Страните по Споразумението от 1958 г., които прилагат настоящото правило, съобщават на Секретариата на Организацията на обединените нации наименованията и адресите на техническите служби, натоварени с провеждане на изпитвания за одобряване и на административните служби, които издават одобрения и до които следва да се изплащат формите за удостоверяване на одобряването, разширяването или оттеглянето на одобрения, издадени в други страни.

(1) Категориите превозни средства са както е дефинирано в Консолидираната резолюция относно конструкцията на превозните средства (R.E.3), приложение 7 (документ TRANS/WP.29/78/Rev.1/Amend2).

(2) Одобрението тип „А“ се отменя. Поредица изменения 05 към настоящото правило забранява използването на етилиран бензин.

(3) 1 - за Германия, 2 - за Франция, 3 - за Италия, 4 - за Нидерландия, 5 - за Швеция, 6 - за Белгия, 7 - за Унгария, 8 - за Чешката република, 9 – за Испания, 10 – за Сърбия и Черна гора, 11- за Обединеното кралство, 12 – за Австрия, 13 – за Люксембург, 14 – за Швейцария, 15 (вакантен), 16 – за Норвегия, 17 – за Финландия, 18 – за Дания, 19 – за Румъния, 20 – за Полша, 21 – за Португалия, 22 – за Руската федерация, 23 – за Гърция, 24 – за Ирландия, 25 – за Хърватия, 26 – за Словения, 27 – за Словакия, 28 – за Беларус, 29 – за Естония, 30 (вакантен), 31 – за Босна и Херцеговина, 32 – за Латвия, 33 (вакантен), 34 – за България, 35 (вакантен), 36 за Литва, 37 – за Турция, 38 (вакантен), 39 – за Азербайджан, 40 – за Бившата югославска република Македония, 41 (вакантен), 42 – за Европейската общност (одобренията се издават от нейните държави-членки с използване на техния съответен символ от ИКЕ), 43 – за Япония, 44 (вакантен), 45 – за Австралия, 46 – за Украйна, 47 – за Южна Африка, 48 – за Нова Зеландия, 49 – за Кипър, 50 – за Малта и 51 – за Република Корея. Следващите номера ще се определят за други страни в хронологчния ред, в който те ратифицират или се присъединят към Споразумението относно възприемането на уеднаквени технически предписания за колесните превозни средства, оборудването и частите, които могат да бъдат монтирани и/или използвани на колесните превозни средства и условията за взаимно признаване на одобренията, издадени на базата на тези предписания, като така определените им номера се съобщават от генералния секретар на Организацията на обединените нации на договарящите страни по Споразумението.

(4) За двигатели с компресионно запалване.

(5) С изключение на превозните средства, максималната маса на които превишава 2 500 kg.

(6) И тези превозни средства от категория М, които са посочени в бележка 2.

(7) За двигатели с компресионно запалване.

(8) Стойността Ламбда следва да се пресмята с използване на опростеното равенство на Бретшнайдер, както следва:

където:

[ ] = Концентрацията в обемни проценти К1 = Коефициент на преобразуване на измерването NDIR към измерване FID (предоставен от производителя на измервателното оборудване) Hcv = Атомното отношение на водорода към въглерода — 1,73 – за бензина — 2,53 – за LPG — 4,0 – за NG Оcv = Атомното отношение на водорода към въглерода — 0,02 – за бензина — 0,0 – за LPG — 0,0 – за NG

(9) Документ TRANS/WP.29/78/Rev.1/Amend.2.

Допълнение 1

ПРОЦЕДУРА ЗА ПРОВЕРКА НА СЪОТВЕТСТВИЕТО НА ПРОИЗВОДСТВЕНИТЕ ИЗИСКВАНИЯ, В СЛУЧАЙ ЧЕ СТАНДАРТНИТЕ ОТКЛОНЕНИЯ ПРИ ПРОИЗВОДСТВОТО, ПОСОЧЕНИ ОТ ПРОИЗВОДИТЕЛЯ, СА ЗАДОВОЛИТЕЛНИ

1. Настоящото допълнение описва процедурата, която следва да се използва за проверка на съответствието на производството при изпитванията от тип I, в случай че стандартните отклонения при производството, посочени от производителя, са задоволителни.

2. При минимален обем на извадката от 3, процедурата по избор на мострите се задава така че вероятността дадена партида да премине през изпитване и 40 процента от продукцията да се окаже дефектна, да е 0,95 (риск на производителя = 5 процента), докато вероятността дадена партида да бъде приета, когато 65 процента от продукцията е дефектна, е 0,1 (риск на потребителя = 10 процента).

3. За всеки от замърсителите, дадени в параграф 5.3.1.4 от настоящото правило, се използва следната процедура (виж фигура 2 от настоящото правило).

Като се приеме:

— = L = натуралният логаритъм на пределната стойност на замърсителя, — = xi = натуралният логаритъм за измерване на i-то превозно средство от извадката, — = s = оценка за стандартното отклонение при производството (след отчитане на натуралния логаритъм на измерванията), — = n = числеността на настоящата извадка.

4. От извадката се изчислява статистиката на изпитванията и се намира количественият израз на стандартните отклонения от лимита, и се дефинира като:

След което:

5.1. Ако статистиката от изпитванията се окаже по-висока, отколкото цифрата за вземане на решение за положителен резултат при размера на извадката, даден в таблица (1/1 по-долу), замърсителят се допуска.

Ако статистиката от изпитванията се окаже по-ниска от цифрата за вземане на решение за отрицателен резултат при размера на извадката, даден в таблица (1/1 по-долу), замърсителят, изпитва се допълнително превозно средство и изчислението се извършва повторно по отношение на извадката, с размер на извадката по-голям се една единица.

Таблица 1/1

Кумулативен брой изпитани превозни средства (численост на настоящата извадка) Праг за вземане на решение за допускане Праг за вземане решение за отхвърляне 3 3,327 –4,724 4 3,261 –4,79 5 3,195 –4,856 6 3,129 –4,922 7 3,063 –4,988 8 2,997 –5,054 9 2,931 –5,12 10 2,865 –5,185 11 2,799 –5,251 12 2,733 –5,317 13 2,667 –5,383 14 2,601 –5,449 15 2,535 –5,515 16 2,469 –5,581 17 2,403 –5,647 18 2,337 –5,713 19 2,271 –5,779 20 2,205 –5,845 21 2,139 –5,911 22 2,073 –5,977 23 2,007 –6,043 24 1,941 –6,109 25 1,875 –6,175 26 1,809 –6,241 27 1,743 –6,307 28 1,677 –6,373 29 1,611 –6,439 30 1,545 –6,505 31 1,479 –6,571 32 –2,112 –2,112

Допълнение 2

ПРОЦЕДУРА ЗА ПРОВЕРКА НА СЪОТВЕТСТВИЕТО НА ПРОИЗВОДСТВЕНИТЕ ИЗИСКВАНИЯ, В СЛУЧАЙ ЧЕ СТАНДАРТНИТЕ ОТКЛОНЕНИЯ ПРИ ПРОИЗВОДСТВОТО, ПОСОЧЕНИ ОТ ПРОИЗВОДИТЕЛЯ, СА ИЛИ НЕЗАДОВОЛИТЕЛНИ, ИЛИ ЛИПСВАТ

1. Настоящото допълнение описва процедурата, която следва да се използва за проверка съответствието на изискванията към производството при изпитванията от тип I, в случай че стандартните отклонения при производството, посочени от производителя, са или незадоволителни, или липсват.

2. При минимален обем на извадката от 3, процедурата по избор на мострите се задава така че вероятността дадена партида да премине през изпитване и 40 процента от продукцията да се окаже дефектна, да е 0,95 (риск на производителя = 5 процента), докато вероятността дадена партида да бъде приета, когато 65 процента от продукцията да е дефектна, е 0,1 (риск на потребителя = 10 процента).

3. Измерванията за замърсителите, дадени в параграф 5.3.1.4 от настоящото правило, се разглеждат като равномерно разпределен товар и първоначално се преобразуват с приемане на техните натурални логаритми. Приема се, че m0 и m означават съответно минималната и максималната численост на извадките (m0 = 3 и m = 32), и се приема че n означава числеността на текущата извадка.

4. Ако натуралните логаритми на измерванията от поредицата са x1, x2 …, xi и L е натуралният логаритъм на пределната стойност за замърсителя, следва да се дефинират:

и

5. Таблица 1/2 показва стойностите на цифрите за вземане решение за допускане (An) и недопускане (Вn) срещу бройката на текущата извадка. Статистиката от изпитванията е съотношението и се използва де определяне дали серията е допусната или не, както следва:

За m0 ≤ n ≤ m:

i) Серията се допуска, ако

ii) Серията не се допуска, ако

iii) Прави се ново измерване, ако

6. Бележки

За изчисляване на последователните стойности на статистиката от изпитванията са от полза следните рекурсивни формули:

)

Таблица 1/2

Минимален обем на извадката = 3

Обем на извадката (n) Праг на приемане (An) Праг на отхвърляне (Вn) 3 –0,80381 16,64743 4 –0,76339 7,68627 5 –0,72982 4,67136 6 –0,69962 3,25573 7 –0,67129 2,45431 8 –0,64406 1,94369 9 –0,61750 1,59105 10 –0,59135 1,33295 11 –0,56542 1,13566 12 –0,53960 0,97970 13 –0,51379 0,85307 14 –0,48791 0,74801 15 –0,46191 0,65928 16 –0,43573 0,58321 17 –0,40933 0,51718 18 –0,38266 0,45922 19 –0,35570 0,40788 20 –0,32840 0,36203 21 –0,30072 0,32078 22 –0,27263 0,28343 23 –0,24410 0,24943 24 –0,21509 0,21831 25 –0,18557 0,18970 26 –0,15550 0,16328 27 –0,12483 0,13880 28 –0,09354 0,11603 29 –0,06159 0,09480 30 –0,02892 0,07493 31 0,00449 0,05629 32 0,03876 0,03876

Допълнение 3

ПРОВЕРКА НА СЪОТВЕТСТВИЕТО В ПРОЦЕСА НА ЕКСПЛОАТАЦИЯ

1. ВЪВЕДЕНИЕ

Настоящото допълнение определя критериите, упоменати в параграф 8.2.7 от настоящото правило относно избора на превозни средства за изпитване и процедурите за контрол на съответствието в процеса на експлоатация.

2. КРИТЕРИИ ЗА ИЗБОР

Критериите за приемане на избрано превозно средство са дефинирани в параграфи 2.1 до 2.8 от настоящото допълнение. Информацията се събира посредством проверка на превозното средство и в разговор със собственика/водача.

2.1. Превозното средство следва да принадлежи към тип превозно средство, одобрен съгласно настоящото правило и снабдено със свидетелство за съответствие съгласно Споразумението от 1958 г. То следва да бъде регистрирано и използвано в държава измежду договарящите страни.

2.2. Превозното средство следва да е било в експлоатация най-малко 15 000 km или 6 месеца, в зависимост от това, кое настъпи по-късно или 80 000 km или 5 години, в зависимост от това, кое настъпи по-рано.

2.3. Следва да са налице записи за сервизната поддръжка от които да се вижда, че превозното средство е било поддържано правилно, т.е. съгласно препоръките на производителя.

2.4. По превозното средство не следва да има признаци за неправилна употреба (напр. състезания, претоварване, зареждане с неправилно гориво или други злоупотреби) или други фактори (напр. манипулиране), които биха могли да повлияят на изпусканите емисии. Когато се касае за превозни средства, оборудвани със система за БД, под внимание се вземат кодовете за отказ и данните за пробега, съхранявани в паметта на компютъра. Превозното средство не следва да бъде избрано за изпитване, ако информацията съхранявана в компютъра покаже, че то е било в експлоатация след запаметяване на код на отказ и относително скоро след това не е бил извършен ремонт.

2.5. Не следва да е бил правен неоторизиран голям ремонт на двигателя или голям ремонт на превозното средство.

2.6. Съдържанието на олово и сяра в проба гориво от резервоара на превозното средство следва да отговаря на приложимите стандарти и не следва да има признаци за зареждане с неподходящо гориво. Допуска се проверка на ауспуха и др.

2.7. Не следва да има признаци за проблем, който би могъл да застраши безопасността на лабораторния персонал.

2.8. Всички елементи на системата за намаляване на замърсяването върху превозното средство следва да отговарят на съответното одобрение на типа.

3. ДИАГНОСТИКА И ПОДДРЪЖКА

Диагностиката и всяка необходима нормална поддръжка се изпълняват по отношение на превозните средства, приети за изпитване, преди измерване на емисиите отработили газове, съгласно процедурата, определена в параграфи 3.1 до 3.7 по-долу.

3.1. Изпълняват се следните проверки: проверяват се здравината на въздушния филтър, всички задвижващи ремъци, нивата на всички течности, капачката на радиатора, всички вакуумни маркучи и електрически кабели, имащи отношение към системата против замърсявания; запалването, частите за измерване на горивото и системата против замърсявания се проверяват за евентуални неправилни настройки и/или манипулации. Всички несъответствия се записват.

3.2. Проверява се дали системата за БД функционира правилно. Всякакви сигнали за повреди в паметта на СБД се записват и се провеждат съответните ремонт. Ако индикаторът за неизправност на СБД покаже отказ по време на подготвителен цикъл, неизправността може да бъде идентифицирана и отстранена. Изпитването може да се повтори, като се използват резултатите на ремонтираното превозно средство.

3.3. Запалителната система се проверява и дефектните ѝ компоненти се подменят, например свещи, кабели и др.

3.4. Проверява се компресията. При незадоволителен резултат превозното средство се връща.

3.5. Параметрите на двигателя се проверяват по спецификациите на производителя и при необходимост се коригират.

3.6. Ако превозното средство е на не повече от 800 km от планово обслужване за поддръжка, това обслужване следва да се проведе съгласно указанията на производителя. Независимо от показанията на километражния брояч, филтрите за масло и въздух могат да бъдат сменени по искане на производителя.

3.7. При приемане на превозното средство горивото се замества със съответното еталонно гориво за изпитване на емисиите, освен ако производителят не се съгласи да се използва гориво от търговската мрежа.

В случаите на превозни средства, оборудвани с периодично възстановявани системи, както е определено в параграф 2.20, следва да се провери дали превозното средство не приближава срок за възстановяване (на производителя следва да се даде възможност да потвърди това).

3.8.1. Ако случаят е такъв, превозното средство следва да измине остатъка до края на възстановяването. Ако възстановяване се пада по време на измерване на емисиите, следва да се направи допъл